Document ID: 32006L0003

KOMISIJAS DIREKTĪVA 2006/3/EK
(2006. gada 9. janvāris),
ar ko groza Eiropas Parlamenta un Padomes Direktīvas 96/74/EK par tekstilmateriālu nosaukumiem I un II pielikumu, lai pielāgotu tos tehnikas attīstībai
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1996. gada 16. decembra Direktīvu 96/74/EK par tekstilmateriālu nosaukumiem (1), un jo īpaši tās 16. panta 1. punktu,
tā kā:
(1)
Direktīvā 96/74/EK ir izklāstīti noteikumi par izstrādājumu etiķetēšanu vai marķēšanu attiecībā uz tekstilšķiedru sastāvu, lai tādējādi nodrošinātu patērētāju interešu aizsardzību. Kopienā tekstilmateriālus var laist tirgū vienīgi tad, ja tie atbilst minētās direktīvas noteikumiem.
(2)
Ņemot vērā tehniskās darba grupas jaunākās atziņas, Direktīvas 96/74/EK I un II pielikumā šķiedru sarakstā jāiekļauj elastomultiestera šķiedra, lai minēto direktīvu pielāgotu tehnikas attīstībai.
(3)
Tāpēc attiecīgi jāgroza Direktīva 96/74/EK.
(4)
Šajā direktīvā paredzētie pasākumi ir saskaņā ar Tekstilmateriālu nosaukumu un marķēšanas direktīvu komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 96/74/EK groza šādi.
1)
Direktīvas I pielikumā papildus iekļauj šādu 45. aili:
“45
Elastomultiest
šķiedra, kura veidojas, mijiedarbojoties divām vai vairākām ķīmiski atšķirīgām un divās vai vairākās atšķirīgās fāzēs esošām lineārām makromolekulām (nevienai nepārsniedzot 85 % no masas), un kurā noteicošā funkcionālā vienība ir esteru grupas (vismaz 85 %), un kura, pēc atbilstošas apstrādes to izstiepjot pusotru reizi garāku par sākotnējo garumu un pēc tam atbrīvojot, strauji un gandrīz pilnībā atgūst sākotnējo garumu”
2)
Direktīvas II pielikumā iekļauj šādu 45. aili:
“45
Elastomultiesteris
1,50”
2. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2007. gada 9. janvārim. Dalībvalstis tūlīt dara Komisijai zināmus minēto tiesību aktu noteikumus un minēto tiesību aktu un šīs direktīvas korelācijas tabulu.
Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
2. Dalībvalstis dara Komisijai zināmus valsts tiesību aktu galvenos noteikumus, ko tās pieņem jomā, uz kuru attiecas šī direktīva.
3. pants
Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2006. gada 9. janvārī

Labels: 3
1